שיר המים
ככלות ייני תרד עיני פלגי מים, פלגי מים; שבעים המה הגיבורים ויכחידום תשעים שרים; שבתו שירים כי פי שרים מלא מים, מלא מים; ככלות ייני...; לחם לאוכל איך יטעם או איך מאכל אל חיך ינעם; עת בגביעים לפני העם יותן מים, יותן מים; ככלות ייני...; מי ים סוף בן עמרם הוביש ויאורי מצרים הבאיש; אכן פי זה משה האיש יזל מים, יזל מים; ככלות ייני...; הנני רע לצפרדע עמה אזעק ואשווע; כי כמוה פי יודע שיר המים, שיר המים; ככלות ייני...; נזיר יהיה לפני מותו, כבני רכב תהיה דתו; יהיו בניו ובני ביתו שואבי מים, שואבי מים; ככלות ייני...; 